द मार्वलस मिसेज़ मेज़ल
बदला।
मुझे वह चाहिए।
बेशक चाहिए। मुझे उसकी ज़रूरत है।
उसके लिए बेताब हूँ।
बदले की चाह मुझ पर हावी हो चुकी है।
बदला।
ज़िंदगी में कई बार ऐसा होता है जब सब अच्छा जा रहा होता है,
और फिर अचानक, एक मोड़ आता है और धड़ाम,
कोई ज़िंदगी में आता है और सब तबाह कर देता है, है न?
और आपको कोई अंदेशा नहीं होता क्योंकि आप अपनी ख़ुशियों में खोए थे।
और मुझे पता है, यही ज़िंदगी है।
मुसीबतें आती हैं।
एक समझदार आदमी बनकर आपको सब भुला देना चाहिए।
पर मैं एक औरत हूँ, तो सब जाए भाड़ में!
मुझे ख़ून का बदला ख़ून से चाहिए।
मुझे अपना बदला चाहिए।
असली बदले की कह रही हूँ,
न कि "ज़िंदगी भर तुम्हें धार्मिक मैगज़ीन भेजूँगी" जैसा बदला,
बल्कि शेक्सपियर के अंदाज़ में ख़ून से सना, दर्दनाक,
दिल दहला देने वाला बदला।
हाई स्कूल वाली बाँसुरी से तुम्हारे घर के सामने यहूदी धुनें बजाऊँगी,
चौबीसों घंटे।
तुम्हारे घर के तहखाने में घुसकर वहाँ मछलियाँ तलूँगी।
तुम्हारी इकलौती बेटी से दोस्ती करके उसे किसी कवि से मिलवा दूँगी
और फिर उनकी शादी के जश्न में बैठकर ठहाके लगाऊँगी।
मैं फूलन देवी जैसे बदले की बात कर रही हूँ।
मैं गुस्से से आगबबूला हूँ, और पता है क्यों?
द अपोलो शो!
आप वजह पहले से जानते हैं। सारा मज़ा किरकिरा कर दिया। ठीक है।
हाँ, वह मैं ही थी।
मैं टारमैक पर खड़ी थी, पेन स्टेशन पर नहीं,
और न ही अपना सूटकेस पकड़कर खड़ी थी, मैंने एक सूटकेस कहा।
मैं तो नर्सरी के पहले दिन से कहीं भी एक सूटकेस लेकर नहीं गई।
मैं वहाँ खड़ी उस प्लेन को उड़ान भरते हुए देखती रही
और मुझे एहसास हुआ कि एक बार फिर
एक आदमी ने आकर मेरी ज़िंदगी तबाह कर दी
और पहली बार की ही तरह,
जब उसने ऐसा किया तो मैंने शानदार कपड़े पहन रखे थे।
ज़बरदस्त बदला!
-हम कहाँ जा रहे हैं? -शहर लौट रहे हैं।
-वह कोई चीज़ रखना भूल गई? -चुपचाप गाड़ी चलाओ।
-यह क्या हो रहा है? -कुछ नहीं। बस मैं...
हँसने की क्या बात है?
क्या कर रही हो? वह एक हैट था! और वह एकदम नया-नया था।
मिरियम, दवा का वक्त हो गया क्या?
-अरे! -मुझे यह नहीं चाहिए।
वह इस पोशाक का हिस्सा है। यह सब बंद करोगी?
मुझे इस रात या इस टैक्सी में बिताई इस रात से जुड़ी कोई चीज़ नहीं चाहिए।
-अब मेरी बारी है क्या? -रोको! टैक्सी रोको!
क्या?
साले कमीने!
मैं जीत गई।
तुम्हें लगा कि मुझे हरा दोगे, पर तुम नहीं हरा सकते।
हाँ, उसे मज़ा चखा दो।
अब चूँकि स्कर्ट को सब सिखा दिया, तो क्यों न वापस गाड़ी में... मिरियम!
ठीक है, वैसे तो यह नगरपालिका का काम है, पर...
यह रात और ये कपड़े और यह कमबख्त दुनिया!
-ए! बस करो! -मुझे यह टैक्सी नापसंद है।
यह मुझे उस एयरपोर्ट लेकर गई जिससे मुझे नफ़रत है,
जहाँ वह प्लेन, जिससे मुझे नफ़रत है,
-टारमैक पर था। -यह क्या कर रही है?
मुझे संगीत से नफ़रत है। उसके स्टैंड से नफ़रत है।
मुझे माइक से नफ़रत है। रोशनी से नफ़रत है।
मिरियम, बहुत हुआ!
यह पागल है।
बस करो!
तुम बस करो!
-तुम्हारा दिमाग फिर गया है क्या? -हाँ!
मैंने अपना सुकून, नौकरी, करियर सब खो दिया!
तुम्हारा करियर ख़त्म नहीं हुआ।
मैं दुनिया के सबसे मशहूर सितारे के साथ दौरे पर थी और फिर अचानक...
उसने मुझसे बात करना बंद कर दिया।
-मुझे लगा हम दोस्त हैं। -शो बिज़नेस में?
मैंने गलती कर दी।
नहीं। मुझे वहाँ होना चाहिए था,
तुम रेजी से बात न करते।
-मैं तुमसे बातें करती। -मैं कहती, "शांत रहो।"
और मैं मान जाती।
तुम वह सेट करके अपना करियर ख़त्म नहीं करती।
-मेरा करियर ख़त्म हो गया? -यह तुमने कहा था।
ताकि तुम कहो कि ऐसा नहीं है।
फिर से कार को मारना है? तुम्हें नहीं लगता वापसी कर पाऊँगी?
अगर मैं वहाँ होती, तुम वह बकवास सेट नहीं करती।
वह सेट लाजवाब था। सब लोग हँस रहे थे।
-तुम कुछ और करती। -मैं लोगों को हँसा नहीं पाती।
हाँ, और हम अभी प्लेन से प्राग जा रहे होते।
तब भी वे मुझे दौरे से निकाल सकते थे।
नहीं, बस शर्मिंदा किया जाता,
उस प्लेन में होती और प्राग जाकर बेकार सेट करती।
-क्या? क्यों? -वे लोग नहीं हँसते।
मैं प्राग वालों को हँसा सकती थी।
तुम कभी वहाँ गई नहीं। क्या बात करती?
कुछ न कुछ ढूँढ़ लेती। "हैलो, प्राग। यहूदी याद हैं?"
कहीं पर छोड़ दूँ?
देखा, लोग अब भी तुम्हें पसंद करते हैं।
मैं क्वीन्स वापस नहीं जाना चाहती।
अभी नाकामयाबी का ठप्पा नहीं लगवाना।
मैं भी अपने घर वापस नहीं जाना चाहती।
जैकी पीओपी लगा रहा होगा। चेस्टर लगातार पाद रहा होगा।
ऐसे ही चलता रहा, तो इस किराए से मालामाल हो जाऊँगा।
बस विलेज चलो।
-वह टहनी साथ ले जाना चाहोगी?
-नहीं।
तुम्हारे पास शराब थी?
मैं नहीं चाहती थी कि तुम टल्ली होकर कोई पागलपन करो।
मुझे दो!
सत्यानाश, ये कपड़े अभी खरीदे हैं।
अरे, फ़र्श कितना चिपचिपा है। यहाँ पोंछा लगाते हैं कि नहीं?
बिल्कुल, दिन में दो बार। मुझे फ़ोन पर बताते रहते हैं।
-बताते हैं कि पानी में कितना साबुन डाला। -ठीक है।
-वाकई बहुत चिपचिपा है। -हे भगवान।
-हमारे आने से कोई एतराज़ नहीं होगा न? -हाँ,
मैंने मालिक से पूछा था और उसने हाँ कर दी
और उन्होंने बोर्ड से भी इजाज़त ले ली।
ठीक है।
अच्छा लग रहा है कि अचानक तुम्हें किसी को नाराज़ न करने की फ़िक्र हो रही है।
पिछली बार यहाँ छिपने आई थी तो यह सामान रखकर गई थी।
-तुम्हारे पास सोडा है क्या? -क्यो?
यह दाग निकालने के लिए।
-पेट्रोल से कोशिश करो। -सच में?
वह डालकर तीली लगा दो, हर दाग निकल जाएगा।
अच्छा मज़ाक है। शाय बाल्डविन के शो में काम करना।
-तो कोई जगह चुन लूँ? -हाँ, जहाँ तुम चाहो।
-दरअसल मुझे वहाँ सोना है। -ठीक है।
क्योंकि वहाँ और वहाँ सोई थी तो मुझे बुरे सपने आए थे।
अलग-अलग सपने पर दोनों डरावने थे। वहाँ पर भी।
इसलिए बीच में सोना चाहती हूँ, अगर तुम्हें एतराज़ न हो तो।
एतराज़ हो, तो भी मुझे बीच में ही सोना है।
और कोई भी जगह चुन लो। जहाँ चाहो।
डरावने सपनों वाली कोई भी जगह चुन सकती हूँ। शुक्रिया।
हमें सारी रात यहीं रहना पड़ेगा।
तो देख लो।
जहाँ से निकले थे, वहीं पहुँच गए।
जब पहली बार तुम्हें देखा था, तो तुम वहाँ उस बार के पीछे थी।
जोएल मेरा पति था।
वह स्टैंड-अप करने वाला था। मैं कबाब लेकर आई थी।
-याद है तुमने मुझसे क्या कहा था? -नहीं।
नहीं, पर जो भी कहा, उसमें "भाड़ में जाओ" ज़रूर रहा होगा।
किसने सोचा था कि उसके दो साल के अंदर,
मैं नशे में चूर, अंडरवियर पहने वापस यहीं पहुँच जाऊँगी।
पर अंडरवियर अलग होगा।
तुम्हें वह बोतल ज़मीन पर मिली क्या?
हाँ।
लगता है ज़्यादा सामान ले आई।
सूज़ी!
आज भी दस अखबार कम लाए हो? हर रोज़ 10-15 अखबार कम देते हो।
हाँ। ज़रा बख्श दो।
शाय बाल्डविन दौरा ड्रामा
यह कोई मज़ाक है क्या?
अखबार पढ़ना है, तो खरीदना होगा।
वैसे ही 15-20 अखबार कम आए हैं।
माफ़ करना। शायद जेब में पैसे होंगे।
नहीं।
यह भी नहीं है।
यह मेरा कोट नहीं है।
-सूज़ी! -यह क्या बेहूदी हरकत है?
बुरा सपना देखते वक्त किसी को जगाते नहीं हैं।
मैं डाकखाने में खड़ी थी और एक बंदे को फ़ोन आया।
मुझे पैसे चाहिए।
-मेरी जैकेट क्यों पहनी है? -डी-आठ।
-मैं नहीं... -डी-आठ।
मेरी जगह जैक बैलर्ड को ले लिया!
वही बाकी का दौरा करेगा।
-यह पढूँ कि नहीं? -यह उनकी साज़िश थी!
अख़बार में यह ख़बर कल दे दी थी फिर भी हमें वहाँ बुलाया,
बेवकूफ़ों की तरह वहाँ खड़ा देखने के लिए।
जैक बैलर्ड? मुझे लगा वह मर चुका है।
-हमें शर्मिंदा करना चाहते थे। -उसके अंतिम संस्कार में गई थी।
ख़बर अखबार में छप भी गई। मॉएश तो पगला जाएँगे।
-अब यह मॉएश कौन है? -मेरे ससुर।
-यह देखकर समझ जाएँगे मुझे निकाल दिया। -तो क्या हुआ?
उन्होंने पुराना घर वापस ख़रीदने के लिए पैसे दिए थे,
इस दौरे का करार गिरवी रखकर उधार दिया था।
वह क्रिसमस स्पेशल को लेकर बहुत ख़ुश थे।
-तुमने अपना पुराना घर वापस ख़रीद लिया? -हाँ।
-कब? -कल।
-कल मैं तुम्हारे साथ थी। -पूरे दिन नहीं।
तुम्हें चार घंटे के लिए अकेला छोड़ा,
तुमने करियर बर्बाद किया और घर खरीद लिया।
-तुमने कहा ऐसा नहीं है। -घर क्यों खरीदा?
पैसे ही नहीं हैं!
पैसे नहीं हैं?
ज़ाहिर है तुम्हारे पास थोड़े पैसे हैं।
मैंने दौरे की शुरुआत से पाई-पाई बचाई है।
पता है और मैंने उन्हें संभालकर रखा है।
बस मैं...
अपना घर वापस क्यों खरीद लिया?
क्योंकि मैं अब क्वीन्स में अपने पुराने ससुराल में नहीं रहना चाहती।
पता है भावनाओं में बहकर घर खरीदा है, पर मैंने यह किया है।
अब उन्हें कुछ तो देना होगा ताकि मुझे थोड़ा और समय मिल जाए।
इसलिए मुझे अपने पैसे चाहिए।
-कब? -आज।
ठीक है। ज़रूर।
मैं आज तुम्हारे पैसे ले आऊँगी।
हिसाब-किताब वाला रजिस्टर अभी मेरे पास नहीं है।
कम से कम हिसाब तो देखना पड़ेगा कि सब हिसाब में है कि नहीं।
ठीक है।
और कुछ खर्चे हुए हैं। उन्हें उन पैसों में से निकालना पड़ा।
-कारोबारी खर्चे, एकदम वैध। -ठीक है।
और एक हेयरस्प्रे खरीदा था। याद है न?
-तुमने हेयरस्प्रे खरीदने को कहा था। -बिल्कुल।
मैं रजिस्टर देखकर बैंक जाऊँगी और तुम्हारे पैसे ले आऊँगी,
-उस महंगे हेयरस्प्रे की कीमत निकालकर। -बहुत अच्छे! शुक्रिया।
पता नहीं इतना हेयरस्प्रे क्यों चाहिए।
पर ठीक है, तुम जानो, तो...
-फ़ोन करने जा रही हो? -क्या?
-मैं पीछे के कमरे में जा सकती हूँ। -नहीं, मैं फ़ोन नहीं कर रही।
बस इसलिए कि फ़ोन के पास खड़ी हूँ, लोगों को लगता है फ़ोन कर रही हूँ?
एक बात कहूँ? मैं ज़रा बाहर घूमने जा रही हूँ।
थोड़ी कसरत हो जाएगी।
-तुम्हें कुछ चाहिए? -बस मेरा पैसा।
ठीक है। मैं जल्द वापस आ जाऊँगी।
-सुनो, मुझे एक फ़ोन करना है। -मैं एक लड़की को पटा रहा हूँ।
-ए। -ठीक है।
तुमने फ़ोन काट दिया।
अगर तुमने अच्छे से झाँसा दिया है तो जब तुम लौटोगे तो वह वहीं मिलेगी।
-टेस, मैं बोल रही हूँ। -सूज़ी?
-इतनी सुबह फ़ोन किया। -बीमा कंपनी से कोई ख़बर आई?
-रुको! -क्या?
-धत्! -क्या?
एक पल के लिए लगा कि स्किंट मर गया।
-बस यही है मेरी ज़िंदगी। -मेरी बात पर ध्यान दो।
-मुझे वह चेक चाहिए। -हाँ। कल उसका फ़ोन आया था,
कहा हम जाकर चेक ले सकते हैं।
बहुत अच्छे! आज सुबह ही जाएँगे। एक घंटे में आती हूँ।
ठीक है। बाप रे...
हैलो, क्या मैं आपकी कोई मदद कर सकता हूँ?
क्यों? क्या आप...
एक मिनट रुकिए!
अब फ़र्राटे से बोलने लगा हूँ।
मैंने चाय मंगवाई और प्लंबर से टॉयलेट ठीक करने को कहा।
मुझे चाय मिल गई और उसने सिंक ठीक कर दिया, तो काम हो रहा है।
यह लीजिए।
हैलो।
और भी है, ज़रा...
क्या आपके पास...
कुछ। "कुछ" कहाँ लिखा है?
रुकिए, अभी मिल जाएगा।
क्या आपके पास ऐसा कुछ है जो हम...
रुकिए, बस पाँच मिनट।
हाँ, तुम्हारे साथ चलता हूँ।
तुमने मुझे और माँ को अनदेखा किया।
बिल्कुल। तुमने मुझे अनदेखा किया।
-मेरे लिए मानदंड ऊँचे रखे। -तुम मेरी सुनती कहाँ हो?
तुम दोनों से बात करना ही मुश्किल है।
मैंने सब करके देख लिया, अगर इस घर को ही आग लगाना चाहो तो।
यह ख्याल मुझे पहले क्यों नहीं आया?
मैं तुमसे क्या कहूँ?
तुम सुनती ही नहीं हो। तुम्हें दूसरों की परवाह नहीं।
तुम्हें सिर्फ़ अपना ख्याल है।
यह सच नहीं है!
मैं इस परिवार के लिए बहुत मेहनत करती हूँ!
आप हमेशा मुझे ही भेजते हैं...
आपने बुलाया था?
-सच में? उसे बुलाने ली वेई को भेज दिया? -आवाज़ नीची करो।
-क्या चल रहा है? -मुझे नहीं पता था वे उसे भेज देंगे।
या कि वह दरवाज़े में फ़िट हो सकता है।
सुना है तुम्हारा क्लब सही चल रहा है?
इन्हें बताओ।
-सुना है तुम्हारा क्लब काफ़ी सफल है। -रुको!
-मज़ाक कर रहे हो न? -अब मैं यहीं रहता हूँ।
तो यहाँ की भाषा सीखूँगा ही।
ठीक है।
मेरी...जगह...की...
-जोएल! लोग धीरज खो सकते हैं। -हाँ!
कह दो कि क्लब बहुत सफल हो रहा है। सब पसंद कर रहे हैं।
पहली कुछ रातों को क्लब खचाखच भरा हुआ था।
क्लब अच्छा चल रहा है, हर समय भरा रहता है।
और मैंने इस जगह के लिए काफ़ी कुछ सोचा है। निजी समारोह, ख़ास कार्यक्रम।
मैं खाना खिलाना भी शुरू करना चाहता हूँ।
यह कुछ बड़ा करना चाहता है, निजी समारोह, खाना खिलाना।
ज़रा जोश में बोलोगी? आइडिया पसंद आना चाहिए।
नहीं! खाना नहीं! कोई निजी समारोह नहीं! रसोई नहीं!
खाने से पैसों की महक आ जाएगी!
या तो यह सफल होना बंद कर दे या सब बंद कर दे!
इन्होंने क्या कहा?
मैं इससे यह नहीं कह सकती! तुमने क्या कहा?
इसी वक्त इससे यह कहो!
-माँ-बाप नाराज़ क्यों हैं? -मेरे माँ-बाप नहीं हैं।
पहले यह आपकी बात सुनती थी।
तुमने इसे स्कूल भेजा था।
वह कानूनन ज़रूरी है!
ये माता-पिता की तरह ही बोल रहे हैं।
तुम इस आदमी के करीब आ गई हो। इसके लिए तुम्हें कारोबार में नहीं लाए थे!
मैं जो कर सकती थी, मैंने वह सब किया!
अरे, मैंने तो इसे केवल चीनी गानों वाला ज्यूकबॉक्स तक दिया था!
वह महीनों पहले की बात है! सुना है अब इसे टॉयलेट पेपर लाकर देती हो!
अब और नहीं!
तुम उस आदमी से बात भी नहीं करोगी।
उससे इसी वक्त जाने को कहो!
इसी वक्त!
तो?
क्लब बहुत सफल हो रहा है।
-ज़्यादातर मालिक यही चाहते हैं। -मैंने कब कहा वे मालिक हैं।
उन्हें ऐसा कारोबार चाहिए था जो वैध लगे पर ज़्यादा चले नहीं।
क्लब असफल हो तो पार्लर पर नज़र नहीं जाएगी।
क्लब सफल हो तो सबकी नज़र पड़ेगी।
-उन्हें लगा तुम्हारा क्लब असफल होगा। -क्यों?
क्योंकि तुम यहूदी प्लास्टिक सेल्समैन थे
जिसने पुरानी अंग्रेज़ी-चीनी डिक्शनरी लेकर चाइनाटाउन में एक क्लब खोल लिया।
मैं...
-सत्यानाश। -मुझे कोई उम्मीद नहीं थी।
-वे तुमसे नाराज़ क्यों हैं? -क्योंकि...
मेरा काम था तुम्हें असफल बनाना।
इसलिए तुमने मुझे वह ज्यूकबॉक्स दिया था?
नहीं, वह एक तोहफ़ा था। प्लीज़।
तो अगर मैं सही सोच रहा हूँ,
तो वे लोग जो शायद तुम्हारे माँ-बाप हैं,
और शायद यहाँ के मालिक हैं,
-चाहते हैं कि असफल हो जाऊँ या... -चले जाओ।
"मर जाऊँ" सोच रहा था, तो जाना उससे बेहतर है।
तो, मिस चालबाज़, अब तुम किसकी तरफ़ हो?
तुम्हारी तरफ़। कसम से।
पता नहीं इससे मुझे कोई फ़ायदा है या नहीं।
शुक्रिया।
स्वागत है, यार।
-जल्दी, और जल्दी! -देखो!
ईथन, यह तो लाजवाब है।
पता है, जब मैं छोटा था, मेरे पास एक मोज़ा था।
वही मेरा खिलौना था।
हाथ उसमें डालकर कहता, "मेरी उंगलियाँ कहाँ गईं?"
ऐसे खेल खेलता था। बस। और किसी को परवाह नहीं है।
बहुत खूब, मॉएश।
मैं गरमागरम समोसे लाई हूँ।
-आप क्या पढ़ रहे हैं? -एक किताब।
-क्या यह पीटर रैबिट है? -यह पीटर रैबिट नहीं है।
-मैंने पीटर रैबिट पढ़ी है। -अब प्रूस्ट की किताब पढ़ना।
आपके होंठ के ऊपर रोएँ क्यों हैं?
इसे मूँछ कहते हैं।
यह रेंगता हुआ कैटरपिलर लगता है!
-ऐसा नहीं है! -ऐसा ही है!
-वह अभी हिल रहा था। -क्योंकि मैं बोल रहा हूँ।
-बंद करो! -मैं देखती हूँ।
-नहीं, मैं देखता हूँ। -मैं उठ चुकी हूँ।
-मैं देख रहा हूँ। रोज़! -अरे। बाप रे।
ये बच्चे बदतमीज़ हैं। और बड़े उन्हें रोक ही नहीं रहे हैं।
-सत्यानाश! -हैलो, मेज़ल निवास।
-शर्ली, मिरियम बोल रही हूँ। -मिरियम, हैलो!
मिरियम का फ़ोन है!
-प्राग से फ़ोन कर रही हो? -हाँ। मैं प्राग में हूँ।
ख़ूब तस्वीरें खींचना और उनसे कहना यीशु की भक्त हो।
वहाँ काफ़ी शोरगुल है। क्या हो रहा है?
-आज ईथन का जन्मदिन है। -नहीं।
बिल्कुल है। मैंने तीन केक बनाए हैं।
आज ईथन का जन्मदिन नहीं है।
जैसा तुम कहो। ज़रा कटलेट देखने जाना है। अपने पापा से बात कर लो।
हैलो! तुम प्राग में हो? हर बात में यीशु मसीह का नाम ज़रूर लेना।
शर्ली ईथन के जन्मदिन की बात क्यों कर रही है?
-उसका जन्मदिन तो नवंबर में है। -अब नहीं है।
-अब नहीं है का क्या मतलब? -नवंबर हमारे लिए ठीक नहीं है।
वक्त की पाबंदी है। मॉएश का कपड़ों का दस्ता आ रहा है।
शर्ली की कज़िन येटा मिलने आ रही है। पता नहीं
तुम्हारी माँ को क्या काम था, पर उसके लिए भी ठीक नहीं था।
-मुझे काम है, एब। -वह कहती है कि उसे काम है।
-तो किसी के लिए वह समय ठीक नहीं। -इसलिए ईथन का जन्मदिन बदल दिया?
वह पाँच साल का है। उसे क्या पता?
-पापा! -क्या?
इसके लिए तीन केक बनाए हैं और हम उसे कोनी आइलैंड ले जा रहे हैं।
-यकीन नहीं हो रहा! -तुम्हें क्या फ़र्क पड़ता है?
-तुम तो वैसे भी यहाँ नहीं होती। -क्या हुआ?
मिरियम नाराज़ है कि ईथन का जन्मदिन बदल दिया।
-क्यों? -पता नहीं।
आप किसी बच्चे का जन्मदिन नहीं बदल सकते!
तुम्हारे भाई का जन्मदिन बदला था, उसे पता भी नहीं चला।
आप लोग आखिर हैं कौन? इंसान ऐसा नहीं करते।
आप पत्थरदिल हैं और... आपने मेरा जन्मदिन बदला था?
नहीं। सुनो, हमें यहाँ पार्टी खत्म करके कोनी आइलैंड जाना है।
ईथन! अपने बेटे को जन्मदिन की मुबारकबाद दो।
-यह नहीं... -ईथन!
हैलो, माँ। मुझे एक फायर ट्रक, काउबॉय गन और बेसबॉल मिले।
हम वंडर व्हील की सवारी करेंगे!
बेटा, यह सब मज़ेदार है, पर आज नहीं है तुम्हारा...
-जन्मदिन मुबारक, बेटा! -मुझे केक चाहिए!
हैलो। हम मायरसन का चेक लेने आए हैं।
मैं सूज़ी हूँ, यह मेरी बहन टेस है।
-आप कैसी हैं? -हमें बस अपना चेक चाहिए।
ज़रा देख लूँ।
आप मिस्टर फ़्रिक की क्लाइंट हैं।
-बिल्कुल। -आप बैठिए, मैं उन्हें बुला देती हूँ।
-उससे चेक लाने को कह देना। -ज़रूर!
-ज़रा शांति रखो। -चेक मिलने के बाद शांत हो जाऊँगी।
आज मायरसन बहनें यहाँ हैं। तुमसे मिलकर खुशी हुई।
-मेरा नाम डूली है। -फ़र्क नहीं पड़ता।
हैलो, मिस्टर फ़्रिक। हम चेक लेने आए हैं।
मुझसे मिलने नहीं आई? सुनकर दुख हुआ।
-मज़ाक कर रहा हूँ! कॉफ़ी पियोगी? -नहीं।
-हॉट चॉकलेट है क्या? -गुब्बारा भी चाहिए?
-बस चेक दे दो। -ज़रूर।
मिस्टर बी मिलना चाहते हैं।
-कौन? -भले आदमी हैं। आ जाओ।
आराम से बैठो। वह अभी आ जाएँगे।
सूज़ी, मुझे अक्सर माहौल की अच्छी समझ नहीं होती,
-पर यह सब ज़रा... हाँ। -गड़बड़ लग रहा है।
हम कहाँ हैं?
-डराना नहीं चाहता था। -हम डरे नहीं हैं।
हमें बिना हैंडल के दरवाज़े वाले गोपनीय कमरे पसंद हैं।
मैं हूँ मिस्टर बारटोसोविट्ज़, आप मुझे मिस्टर बी बुला सकती हैं।
-मैं सूज़ी हूँ, यह टेस है। -मुझे पता है आप कौन हैं।
क्या हम बैठ जाएँ?
ठीक है, देखते हैं क्या माजरा है।
मिस्टर फ़्रिक ने बुलाया था चेक लेने के लिए,
इसलिए हम यहाँ आए हैं।
चेक लेने के लिए।
-आपको चेक मिल जाएगा। -बहुत अच्छे।
पहले बस कुछ जवाब चाहिए।
जब आपको ख़बर मिली, तब आप कहाँ थीं?
कौन सी ख़बर?
आग लगने की ख़बर।
चर्च में।
चर्च में?
हाँ, हम आम तौर पर वहीं होते हैं, चर्च में या चर्च जा रहे होते हैं,
या चर्च से लौट रहे होते हैं।
और आप कहाँ थीं?
मैं भी चर्च में ही थी।
ठीक है। तो आप दोनों चर्च में थीं।
और तब टेस का पति हमें ढूँढ़ता हुआ आया
और हमें बताया कि आग लगी है।
बुरी खबर थी। शुक्र है कि हम चर्च में थे, जहाँ सभी परेशान होते हैं।
आपके पति इस बात की पुष्टि कर सकते हैं कि आप उन्हें चर्च में मिलीं?
वह बहुत शराब पीता है, तो कई बात बातें भूल जाता है।
-पता है कि शुरुआत कैसे हुई? -पीने की? घर में सबको आदत है।
-यह आग की बात कर रहे हैं। -कोई अंदाज़ा है कि क्या हुआ था?
शायद माँ हाथ में सिगरेट लिए सो गई होंगी।
हाँ, ऐसा अक्सर होता है। ज़ाहिर है आपकी माँ गुज़र चुकी हैं, तो...
हाँ, मैं भूल गई थी। वह मर चुकी हैं।
-टेस? -बिजली की तार में गड़बड़ी!
-सही कहा। तारों में गड़बड़। -तारों में गड़बड़। दिलचस्प।
तो, आप कोई तहकीकात कर रहे हैं या...
-बस केस पर काम कर रहा हूँ। -केस।
तो यह एक केस है?
पता है, कुछ पड़ोसियों ने कहा था कि उन्होंने दो औरतों को
एक नाव में वहाँ आते देखा था।
औरतें नाव में। इस दुनिया में हो क्या रहा है?
उन्होंने कहा कि वे बीयर पी रही थीं, हँस-गा रही थीं।
क्या आपको पता है कि वे दो औरतें कौन हो सकती हैं?
-हमें नहीं पता। -हाँ, कोई अंदाज़ा नहीं है।
ठीक है, पर अफ़सोस कि कुछ बातें साफ़ नहीं हैं
और आपको चेक देने से पहले हमें सब पता करना होगा,
पर हम संपर्क करेंगे।
-आज चेक नहीं मिलेगा? -नहीं,
लेकिन डेनीस आज कॉफ़ी केक लेकर आई है।
मैं एक टुकड़ा ला सकता हूँ।
कुछ रकम पहले दे सकते हैं? जैसे अपना भरोसा जताने के लिए दस प्रतिशत?
-वह अच्छा रहेगा, है न? -हाँ।
तो क्या हम जा सकते हैं?
ऐसा न करने की कोई वजह नहीं है।
आपसे मिलकर अच्छा लगा, टेस।
-बड़ा अच्छा बंदा लग रहा था। -अच्छा? तुम ध्यान दे रही थी कि नहीं?
-उन्हें पता है हमने क्या किया था। -तो क्या?
-वे चेक नहीं देंगे क्या? -वे पुलिस बुला लेंगे।
-उस बकवास घर के लिए? -आगजनी तो आगजनी ही है।
-तुम्हारी बातों से बुरा लग रहा है। -अब क्या करें?
जेल जाना पड़ेगा क्या? मैं नहीं जाना चाहती।
तो उनसे यह कह देते हैं।
ताने मत मारो मुझे। मैं तुम पर एहसान कर रही थी।
पता है।
अब मुझ पर एक और एहसान करो... हम पर एक और एहसान करो।
उस बंदे के हाथ में हमारी किस्मत है और वह तुम्हें पसंद करता है।
मुझे? नहीं। तुम्हें ऐसा लगता है?
हम दोनों में से वह बस एक के करीब आना चाहता था।
यह तो अच्छी बात है।
हमें उस बंदे को पटाना होगा, ठीक है?
उसे मनाना होगा कि वह इस सच्चाई को अनदेखा कर दे कि हमसे बुरा अपराधी कोई नहीं।
-हमसे बुरे अपराधी ज़रूर होंगे। -एक एहसान करोगी?
-उस बंदे को पटा लोगी? -क्या करूँ?
जो हमारे प्रिंसिपल के साथ किया था।
मैं एक शादीशुदा औरत हूँ!
तुम्हें परवाह होती, तो मैं यह नहीं कहती।
मैं तुम्हें बदचलन लगती हूँ? कि मेरी कोई हद नहीं है?
तुम्हें मुफ़्त बीयर के लिए अपनी छाती दिखाते देखा है।
विदेशी बीयर के लिए।
यह नहीं कह रही कि उसके साथ सोना है।
पर जब उससे मिलो तो हाइनेकिन बीयर को याद करना।
-कोशिश करके देखती हूँ। -ठीक है, मुझे जाना होगा।
तुम ठीक हो न? बाल वगैरह निकाल रखे हैं न?
-प्लीज़ चली जाओ। अभी! -ठीक है, बाय।
-ठीक है, यह हो गया। -बहुत अच्छे।
इसमें क्या है? मैनी?
-चाय के कप। -मेरे पास चाय के कप नहीं हैं।
-सजावट का सामान? -तुम्हारी दादी हूँ क्या?
मैं तुम्हारे जॉकी वाले शॉर्ट नहीं छुऊँगा।
-शुक्र है। -मैं सिगरेट पीने जा रहा हूँ।
-यहाँ सिगरेट नहीं पी सकते, मैनी। -पैकिंग में मदद करने के बावजूद?
और ये मेरे जॉकी शॉर्ट्स ही हैं।
-यहाँ क्यों आई हो? -अंदर आ जाऊँ?
दौरे पर क्यों नहीं हो? मिज के साथ गई थी न?
-हाँ, पर... -हाँ, अंदर आ जाओ।
मिज कहाँ है? क्या वह दौरे पर है? क्या वह ठीक है?
-मिरियम ठीक है। -क्या ठीक है?
-कहाँ ठीक है? क्या मतलब? -ज़रा शांति रखो!
हे भगवान, तुम दोनों का रिश्ता अजीब है।
मुझे मिज के पैसे चाहिए।
-तुमने पैसे देने को मना किया था। -पता है।
कहा था कि मैं वे पैसे हरगिज़ तुम्हें न दूँ।
जानती हूँ, पर...
और यह भी जानती हो न कि तुमने मुझे मिज के पैसे दिए ही नहीं।
तुम वे पैसे देने वाली थी, पर कभी दिए ही नहीं।
तो भला मैं तुम्हें पैसे कैसे दूँ।
और अगर तुमने पैसे दिए भी होते, तो कहा था कि तुम्हें वे न दूँ।
-तो तुम्हें पैसे नहीं मिलेंगे। -ठीक है।
-तो मुझे पैसे उधार दे दो। -उधार दूँ...
बैंक का चेक हो तो और अच्छा होगा। पर नकद भी चलेगा।
साफ़ बात यह है।
मुझे तुम्हें वे पैसे नहीं देने थे जो तुमने मुझे दिए ही नहीं,
पर अब चाहती हो कि मैं अपने पैसे दे दूँ,
हालाँकि मुझे पता है कि पैसे हाथ में आते ही तुम खर्च कर देती हो।
हाँ।
-सोने का समय! -मिस्टर मेज़ल!
बिल्डिंग में घुसपैठ हुई है और सब तालाबंद कर दिया है।
तुम बहुत धीरे दौड़ती हो।
ख़बरदार जो अगली बार मेरे रजिस्टर में दस्तखत किए बगैर अंदर आई!
-सुना तुमने? -हम बात कर रहे थे।
-तो बात करो, लो। -यह हमारे बीच की बात है।
तुम दस्तखत कर देते, तो मैं दखल नहीं देती।
-सूज़ी... -देखो, मुझे पैसों की ज़रूरत है।
फिर से इस पर बात करें?
-मेरे पास बंदूक होती तो? -नहीं है।
मेरे पास एक बंदूक है।
अभी है? या भागकर जाकर लानी होगी?
उन पैसों का क्या हुआ जो तुम मुझे देने वाली थी?
-जो तुम मिज के लिए संभालकर रख रही थी? -रहने दो।
सूज़ी!
मिरियम से मिलने पर उसे मत बताना कि मैं यहाँ आई थी।
वह कब मिलेगी? यहाँ है? मुझे लगा वह प्राग में है।
-मुझे जाना है। -तुम्हें जाना चाहिए।
वैसे, माँ के साथ रहना अच्छा लगता होगा।
उसे एक थप्पड़ पड़ना चाहिए।
सत्यानाश!
एक और।
अप्रैल, 1960
पता है न जून चल रहा है।
हमें वह तस्वीर पसंद है।
हम क्या खेलें? तुम खिलाड़ी लगते हो।
पत्ता सही बताया तो एक ड्रिंक दिलाना।
-दफ़ा हो जाओ! -मैं माहिर हूँ। मज़ा आएगा।
-बताओ। -तुम्हें नहीं जानता।
वैसे मैं बहुत मशहूर हूँ।
यूरोप के सरताज के लिए शो किए हैं,
और उनके बाकी शरीर के लिए भी अगर वे सलामत होते।
महारानी ने मुझे बराबर की टक्कर दी...
स्टूल फिसल गया। यह कमाल की कहानी होगी न?
"मौत का कारण, स्टूल का फिसलना,"
मर्दाना मौत नहीं, जैसे जंग में या खाना गले में फँसने से।
हे भगवान।
एक कार्ड निकालो। मैं जंग के खिलाफ़ हूँ और शाकाहारी भी हूँ,
तो शायद मेरी मौत इस ख़तरनाक स्टूल से ही होगी।
वापस रख दो!
-बूम, क्या यह तुम्हारा पत्ता है? -अरे, हाँ।
-व्हिस्की, बिना बर्फ़ के! -उन्हें उठाओ।
कोई नंबर सोचो। मैंने सही अंदाज़ा लगाया तो तुम ताश उठाओगे।
-मुझे जादूगर पसंद नहीं। -बस एल्फ़ी ऐसा है।
वह अक्सर आता है।
मेरी नाक से सिक्का निकालने की कोशिश की तो उसके पिछवाड़े में खरगोश घुसा दूँगी।
पत्ता खींचो। सही बताया तो एक ड्रिंक दिलाना।
-कभी और। -दिन बुरा जा रहा है।
-तुम तो जादूगर निकले। -मज़े के लिए बताओ, किस हाथ में है?
-छह साल की लगती हूँ क्या? -ज़रा तुम्हें बहलाने के लिए।
यह हाथ। तुम्हें उठाते हुए देखा था।
कौन सा हाथ? मुझे पता है तुम वैसे ही पैसे के लिए परेशान हो रही हो, है न?
-क्या? -कौन सा हाथ?
-तीन में से दो बार। -तीन में से दो बार ही था।
चार में से तीन बार। तुम्हें हारने नहीं दे सकते न?
-तुम्हें कैसे... -हाथ चुनो।
-जवाब गलत ही होगा! -थोड़ा भरोसा तो रखो!
एल्फ़ी, रहने दो न।
-तुम्हें जिताने की कोशिश कर रहा था। -किसी और का सिर खाओ।
पता है, दुखी होने पर बार में बैठना ठीक नहीं होता।
यह बोलता ही रहेगा।
कभी-कभी वहाँ जाना चाहिए जहाँ खुशी मिले।
एल्फ़ी।
तुम इस वक्त कहाँ जाना चाहोगी?
कहीं भी पर यहाँ नहीं।
यहाँ का उल्टा क्या होता है?
यह... कैसा रहेगा?
यह क्या बकवास है?
-अभी-अभी क्या हुआ था? -तुमने उसके लिए एक ड्रिंक खरीदी।
मुझे जादूगर पसंद नहीं।
सब साथ रहना!
-बच्चो, देखो! -वह असली मरमेड नहीं है।
उसने ही हमें अचार बेचा था। आगे चलो!
यार, एब, बड़े मज़ेदार हो!
सारे दिन घूमने का प्लान नहीं था।
हमने तय किया था एक बार वंडर व्हील की सवारी करके घर लौट जाएँगे।
बस करो। सारा कोनी आइलैंड घूमने की बात नहीं हुई थी।
हमें वंडर व्हील की तरफ़ जाते हुए दो घंटे हो गए हैं।
हम खेल खेलने के लिए, टी-शर्ट लेने के लिए रुके
और बॉडी-बिल्डर और काउबॉय के कट-आउट से सिर निकालते हुए
अजीब तस्वीरें खिंचवाने रुके। मज़ाक नहीं कर रहा!
हम जो करने आए थे, वह करने का समय हो गया है।
यह लो!
मुझे चाहिए, तुम्हें चाहिए हम सबको चाहिए आइसक्रीम
-हद हो गई! -जेकब के लिए, पीटी के लिए,
और मॉएश और जोली के लिए...
अब हम रुक ही गए।
और रोज़ और मेरे लिए।
हम आइसक्रीम देते हुए चल नहीं सकते।
-नानी! -तुम्हारा तो जन्मदिन है!
जब तक वहाँ पहुँचेंगे... मेरे लिए आइसक्रीम नहीं है?
-तुम आइसक्रीम नहीं खाते।
-तुम कुछ नहीं खाती।
-पीने के लिए कुछ लेकर आता हूँ। -सब आगे निकल जाएँगे।
वे वापस आ जाएँगे।
मैंने यहीं पर तुम्हारी माँ के साथ सेक्स किया था।
उसके लिए शुक्रिया।
सोचा अपने परिवार का इतिहास जानना चाहोगे।
-दो। -अभी लीजिए।
-क्लब कैसा चल रहा है? -बढ़िया।
आप क्यों पूछ रहे हैं?
शक्ल मेज़ल परिवार के उन मर्दों जैसी हो गई जिन्हें काम पर या प्रोस्टेट की दिक्कत है।
मैं बस...
मेरी दुकान के मालिक मुझसे नाराज़ हैं।
क्यों?
क्लब के कारण उनके दूसरे कारोबार भी नज़रों में आ रहे हैं।
-जो तहखाने में है। -अच्छा।
मैं उन लोगों से पंगा नहीं ले सकता। उसके कई कारण हैं।
-उन्हें उसकी कीमत दो। -देता हूँ।
किराया नहीं, गधे। रिश्वत। उसका स्वाद चखाओ।
-मुझे नहीं लगता उन्हें वह चाहिए। -बिल्कुल चाहिए।
दुनिया में ऐसा कुछ नहीं जो पैसे से ठीक न हो।
तुम्हारा बेटा निशाना लगाकर खिलौना जीतने की ज़िद कर रहा था।
तुम्हें लगता है कि वह निशाना लगाने में माहिर है?
बगल वाले पर निशाना लगाया।
मैंने उस बंदे को पाँच डॉलर दे दिए। और ईथन निशाना लगाने में माहिर हो गया।
-खिलौना मिल गया, और हमने क्या सीखा? -कुछ नहीं।
-निशाना लगाना भी नहीं सीखा। -वह बस एक हादसा था।
हमने गलत मोड़ लिया और तुम कुछ नहीं बोली।
अब हमें पैराशूट जंप से होते हुए वापस जाना पड़ेगा
और अगर किसी ने ऊपर से उल्टी की, तो गलती तुम्हारी होगी!
-यह कमाल का कैमरा है! -तुम्हें पसंद है। तो, रख लो!
मैंने इस मेले की, समंदर और मज़ेदार घुड़सवारी की
-अच्छी फोटो ली हैं। -जल्दी में हूँ।
-सबकी साथ में एक तस्वीर लें? -बिल्कुल नहीं।
हैलो। हमें...
क्या तुम लोग घर से पैसे लाए हो? नहीं।
तो मुझे ही पैसे देने होंगे।
जोई!
माँ-बाप से कहो कि उन्हें दस प्रतिशत हिस्सा दूँगा।
मैंने नहीं कहा वे मेरे माँ-बाप हैं,
और उन्हें हफ़्ता नहीं चाहिए।
-यही हो सकता है। -मैं पाँच कहूँगी, उन्हें दस कहने दो।
तुम ज़रूरत से कुछ ज़्यादा ही सफल हो गए हो।
चूँकि मुझे ढूँढ़कर तबाह करने का मिशन खत्म हुआ...
बस तबाह करने का मिशन था।
चूँकि यह खत्म हो गया, क्या तुम अब भी मिलने आया करोगी?
हाँ। अक्सर आऊँगी। बार-बार आऊँगी।
शायद यह सुनकर अच्छा लगे कि वे बहुत कम किराया लेते हैं।
-यह अच्छी बात है। -अगले साल किराया बढ़ा देंगे।
-किराया बहुत ज़्यादा हो जाएगा। -बहुत अच्छे।
-आज रात मिलोगी? -हाँ।
किराया लेने वाली पोशाक में आऊँगी।
उसमें बस तुम ही अच्छी लग सकती हो।
भेलपुरी! भेलपुरी!
कम पैसे लौटाए। एक डॉलर बकाया है।
-एक डॉलर बकाया है। -दुकान पर जाकर बात करो
या मान लो कि एक डॉलर बकाया है।
पर अगर मैं वहाँ गया, तो तुम सब साथ चलोगे
और फिर तुम लोगों को... बस करो!
तुम लोगों को वापस लाना नामुमकिन हो जाएगा।
-फ़नल केक किसे खाना है? -मुस्कुराओ!
मैं वह कैमरा वापस ले लूँगा।
मुझे तीन बजे एक फ़ोन करना है।
या तो उससे पहले सवारी करनी होगी या उसके बाद जाना चाहिए।
-किसे फ़ोन करना है? -एक होने वाले क्लाइंट को, अगर जानना ही है।
वही शादियाँ करवाने वाला मैचमेकिंग का कारोबार?
मुझे यह समझ नहीं आता।
समझने की ज़रूरत भी नहीं है।
आखिर लोग कितने आलसी होते हैं?
वे खुद अपना जीवनसाथी नहीं ढूँढ़ सकते?
-तुमने नहीं ढूँढ़ा था। -ढूँढ़ा था।
हमें एक दोस्त ने मिलवाया था, सोनिया ने।
-हाँ, सोनिया जो मैचमेकर है। -माँ!
-मिरियम! -माँ!
किसी का जन्मदिन अचानक आ गया।
-तुम यहाँ कैसे? -तुमने कहा तुम प्राग में हो।
-हाँ, कहा था। -बाद में समझाना!
सब कार में चलो, अभी!
-दौरे पर नहीं हो? -इसका जन्मदिन क्यों बदलने दिया?
-वह मेरे हाथ में नहीं था। -मेरे भी।
बता देती कि तुम आ रही हो, तो कल जन्मदिन मना लेते।
मैं आप सबको बताना चाहती हूँ कि क्या हुआ।
-वक्त नहीं है! रोज़, चलो। शर्ली, तुम भी। -पर, पापा, मैं...
मिरियम, हम तुम्हारी बात बाद में सुनेंगे। ईथन, जाओ!
बस एक मिनट बात करनी है।
माफ़ करना! जेकब, पीटी, जाओ! ज़ेल्डा, आओ!
-मुझे यहीं रुकना है। -पापा, प्लीज़!
मिरियम, ज़रा यह लौटा देना।
कहना कि उसने मुझे एक डॉलर कम दिया है। कोई कानूनी कदम नहीं उठा रहा।
पर अगर कोई अधिकारी पास हो,
तो ज़ोर-ज़ोर से शिकायत करना। और रोकर गिर जाना।
रुकिए! ज़रा रुकिए!
-मुझे बात करनी... -टिकट दीजिए।
-माफ़ करना, मुझे... -मैडम, आप क्या कर रही हैं?
माँ, मुझे सच में...
मिरियम! मुझे समझ नहीं आ रहा है।
अगर आज सुबह प्राग में थी, तो अभी यहाँ कैसे आ गई?
-जल्दी घर लौटने का फ़ैसला कर लिया। -क्यों?
क्योंकि उन्होंने मुझसे कहा।
-चेकोस्लोवाकियाई लोगों ने? -नहीं!
-दौरा रद्द हो गया क्या? -नहीं, बस मुझे निकाल दिया।
क्या?
स्टेज पर कुछ ऐसा कहा जो उन्हें पसंद नहीं आया,
इसलिए मुझे निकाल दिया। निकाल दिया।
-नहीं! -क्या? तुमने क्या कहा? उसने क्या कहा?
-बहुत बुरा हुआ! -स्टेज पर क्या कहा?
बस चुटकुले, बड़े मज़ेदार चुटकुले, वही मेरा काम था,
पर वे नाराज़ हो गए और एयरपोर्ट पर मुझे दौरे से निकाल दिया, टारमैक पर।
जहाँ सब तुम्हें देख रहे थे? कितनी शर्मनाक बात है।
-तुम्हें नौकरी से निकाल दिया? -हाँ, मॉएश, मुझे निकाल दिया।
यह सुनकर बहुत बुरा लगा, क्योंकि मैंने तुम्हें उधार दिया है।
-मुझे पता है, मॉएश। -क्या कहा?
-माफ़ करना! -उन्होंने "उधार दिया है" कहा?
-आपको निराश नहीं करूँगी! -क्या मतलब?
करार गिरवी रखकर उधार दिया था। इसका मतलब समझती हो?
हाँ, पर आप समझाएँगे ही।
वही चीज़ जिसकी एवज़ में मुझसे घर खरीदा था।
-कौन-सा घर? -उस करार पर एक रकम थी,
और बॉब होप के साथ एक क्रिसमस स्पेशल भी था!
क्रिसमस स्पेशल याद है?
उसमें बॉब होप कभी नहीं था, मॉएश।
-कौन-सा घर? -हमारा घर।
हमारा घर? तुमने हमारा घर खरीद लिया?
हाँ, मैंने हमारा घर खरीद लिया।
मेरे पापा से पैसे उधार लिए?
-तो क्या हुआ? -कुछ नहीं।
-यह गलत है! -मुझे समझ नहीं आ रहा।
-उसने क्या खरीदा? -उसने अपना घर खरीदा।
-कौन-सा घर? -हमारा घर, एब।
-तुम्हारे पास घर नहीं है। -उनका पुराना घर, एब।
यकीन नहीं होता कि तुमने उधार लिया।
मैं यह नहीं कहूँगा
कि मैंने तौहीन की। पर की।
-तुमने ऐसा क्यों किया? -क्योंकि मुझे वह घर बहुत पसंद था।
क्योंकि मैं उस घर में खुश थी।
मैं चाहती हूँ बच्चे उस घर में बड़े हों।
-वहाँ उनके लिए आँगन नहीं है! -पता है, शर्ली!
इस बात पर वापस आएँ कि मेरी तौहीन हुई और मुझे ठग लिया गया?
आपको किसी ने नहीं ठगा।
मैंने तौहीन नहीं की और उसे पता नहीं था निकाल देंगे।
-उसे समझ जाना चाहिए था! -क्यों?
क्योंकि तुम मज़ाकिया नहीं हो।
मैंने कितनी बार कहा था, पर तुम सुनती ही नहीं हो।
सही कहा। तुम नहीं सुनती।
आपके पैसे लौटाने का तरीका निकाल लूँगी।
-कितना उधार लिया था? -क्यों?
-मिज से बोल रहा हूँ! -अकेले में बात करोगे?
-उसकी मदद कर सकता हूँ। -कैसे?
-सोनिया मैचमेकर नहीं थी। -बेशक वही थी।
नहीं। उन्हें तो पैसे दिए जाते हैं। उसे किसी ने पैसे नहीं दिए।
तुम्हारी माँ ने पैसे दिए थे।
-क्या? -एब, भगवान के लिए!
तुम 30 साल के थे, शादी नहीं हुई थी, ऊपर से कपड़े बेकार पहनते थे।
उन्हें मेरे पिता को एक सेविंग बॉन्ड
और एक टर्किश राइफ़िल भी देनी पड़ी।
-उन्हें वह ऐसे मिली थी? -मुझे एक पेन चाहिए।
पेन किसके पास है?
क्या तुम लोग किसी तैयारी के साथ नहीं आते?
-वे बॉय स्काउट हैं। -मुझे हिसाब लगाना है।
उसकी ज़रूरत नहीं है। आपको पैसे मिल जाएँगे!
मुझे भरोसा नहीं है!
बेटे के नकली जन्मदिन पर झूठ बोलूँगी?
-क्या? -वह हमारा घर था।
-इस पर बात करनी चाहिए थी। -क्यों?
मैं पापा से उधार लेने को मना कर देता।
अब मैं बुरा बन गया?
तुम्हें घर खरीदने का ख्याल आया कैसे?
मुझे पीटी और जेकब के साथ क्यों बैठना पड़ रहा है?
यह फ़नल केक बहुत लज़ीज़ है।
ईथन, क्या तुम्हारा फ़नल केक लज़ीज़ है?
जेकब! क्या तुम्हारा फ़नल केक लज़ीज़ है?
पीटी, क्या तुम्हारा फ़नल केक लज़ीज़ है?
-चुप हो जाओ, मैडम! -तुम चुप हो जाओ!
-नहीं, तुम चुप हो जाओ। -हवा में 2,000 फ़ीट ऊपर
किसी यहूदी से यह कहना गलत है कि उसे ठग लिया गया है।
कैथोलिक लोगों के लिए यह ऊँचाई ठीक है?
इसी चुटकुले के कारण नौकरी से निकाला?
-आपको अपना पैसा मिल जाएगा! -पैसा नहीं मिलेगा...
-क्या? -पैसा नहीं मिलेगा।
क्योंकि तुम्हें नौकरी से निकाल दिया गया।
और फ़नल केक किसे चाहिए?
मैं सबको इस तरह नहीं बताना चाहती थी।
घर वापस जाने के बाद हम बैठकर बात कर सकते हैं,
भले, सभ्य लोगों की तरह, ठीक है?
बहुत मज़ेदार है।
मुस्कुराओ!
जब काम से घर लौटता हूँ, वह एक लिस्ट लिए खड़ी होती है।
"कचरा बाहर रखो, सिंक ठीक करो, कुत्ते को घुमा लाओ।"
-तुम्हारे पास कुत्ता है? -"हमारे पास कुत्ता है।"
पता है हमारे बीच कुछ दिक्कतें हैं,
पर मैं पूरी कोशिश कर रहा हूँ, पर वह ज़रा भी समझौता नहीं करती।
-गुड नाइट। -और, वह कभी घर पर नहीं होती।
हर वक्त सेक्रेटरी स्कूल में रहती है,
शायद इसीलिए उसकी लिस्ट इतनी पेशेवर लगती है।
-आज फ़्लेचर के साथ बाहर था। -कौन?
कुत्ता। और यह सब सोच रहा था और मुझे गुस्सा आने लगा।
आज रात उससे झगड़ा करूँगा।
तो वह घर आई
और मैं वहाँ खड़ा होकर उसकी ठंडी, ख़तरनाक,
ख़ौफ़नाक तीखी नज़र के लिए तैयार था।
मैंने कहा, "इमोजिन, बात करनी है।"
उसने एक मिनट माँगा और बेडरूम जाकर वापस आई।
-बिना कपड़े पहने। -इमोजिन?
मैं तो जैसे जम गया, बोलती बंद।
और फिर वह मुस्कुराते हुए बोली,
"क्लब में मज़े करना। जोएल को मेरी ओर से हैलो कहना।"
और फिर बड़े आराम से कमरे से चली गई।
उसने मुझे हैलो कहने को कहा?
सत्यानाश!
एक सेकंड।
पहली बार हफ़्ता दे रहे हैं!
अब हम वाकई नाइटक्लब कारोबार में हैं।
आज रात बैंक खुला है। मेरे साथ आओ।
बैठो।
-ठीक है, तो क्या... -कुछ मत बोलो।
-मिज को पैसे चाहिए। -हाँ, मुझे पता है...
नहीं। बोलना मना है।
उसे पैसे मेरे पापा को देने हैं,
हमारे पुराने घर के लिए जो उसने उनसे खरीदा है।
-यह पता है? -उसने बिना बताए खरीदा।
-कमाल की मैनेजर हो। -मैं पहले से शर्मिंदा हूँ।
ठीक है। तो उसे पैसे चाहिए।
मैं तुम्हें एक चेक दूँगा।
और इन पैसों से तुम उसे अपने नाम से चेक दोगी,
उसे पैसे मिल जाएँगे और उसे पता नहीं चलेगा कि पैसे तुमने नहीं दिए।
यकीन नहीं होता कि यह कर रहे हो।
तुम वैसे नहीं हो जैसी गालियाँ मैंने तुम्हें पहले दी हैं।
पर तुम्हें यह देने से पहले, हमें बात करनी होगी।
-सत्यानाश! -हाँ, "सत्यानाश।" सत्यानाश ही है।
और तुम मुझे सब बताओगी,
मिज के पैसों का क्या हुआ, तुमने उसका क्या किया।
उसके हिसाब से तुमने उसका क्या किया।
-कितना बड़ा ड्रिंक चाहिए? -इतना बड़ा।
अभी आ जाएगा।
कोई संदेश? धत्, पूरा यकीन है? इस वीकेंड मेरा शो होना था।
हैरी कॉर्न, क्या उसे किसी शो के लिए संदेश आया?
चिप ग्लेन? उसके लिए कुछ आया?
किसे शो मिला है जो मैं चुरा सकूँ?
बॉस्टन, फ़िली में सफल रहा, डेन्वर में नहीं।
ईस्ट-कोस्ट का मज़ाक है।
देश के हर हिस्से के लिए एक सैंडविच है।
-सबसे मज़ेदार सैंडविच? -होगी।
होगी सबसे मज़ेदार है।
वह रख दो। किसी ने वह चेक देख लिया तो पीछे आ जाएँगे और चुरा लेंगे।
घर तक पीछा करेंगे? 50 ब्लॉक दूर है।
तो यहीं क्यों न लूट लें?
-मैं तो चाहूँगी। अब काम की बात करें? -ज़रूर।
तो जो हो गया, सो हो गया। कौन शाय? क्या खोया?
-वह जाए भाड़ में! अब हमें एक योजना चाहिए। -ठीक है।
अरे, आप तो मिसेज़ मेज़ल हैं।
मैंने इसे मना किया था।
मैं तो बस एक साथी कॉमीडियन को हैलो बोल रहा हूँ,
पर ज़रा यह देखो! तुमने यह देखा?
जैक बैलर्ड वाली खबर देखी है।
-यह और बेहतर है। -क्या?
किसी मिसेज़ मेज़ल के बारे में एक ज़बरदस्त खबर छपी है।
अचानक कहीं से आई और लेनी ब्रूस से दोस्ती कर ली
और शाय बाल्डविन के लिए ओपनिंग करने लगी। वह बदचलन है।
और एक तस्वीर भी है।
"पर अचानक सबकी चहेती
"मुँह के बल आ गिरी है।
"अफ़वाह है कि उसे बाल्डविन की टीम ने बड़े शर्मनाक ढंग से निकाल दिया,
"यहीं पेन स्टेशन के प्लेटफ़ॉर्म छह पर।
"उन्होंने उसे बेरोज़गार और सूटकेस लिए छोड़..."
उसे मेरा पिछवाड़ा तो पसंद है।
"सोफ़ी लेनन के साथ भी ऐसा ही हुआ।
"मिसेज़ मेज़ल ये शो हासिल करने में माहिर है।"
"वह बदचलन है।"
"और शो खोने में और भी माहिर है।
"इस खिलखिलाती हुई लड़की की असली कहानी क्या है?
"और अपोलो के उस शो में आखिर हुआ क्या था?"
उसकी खबर हम आपको बाद में देंगे।
-मेरा काम पूरा हो गया। -तुम बेहद घटिया इंसान हो, यूजीन!
-हाँ, पर कभी-कभी कमाल कर देता हूँ। -नहीं, ऐसा नहीं है।
यह कमीना है कौन?
-एल. रॉय डनहम? -पता नहीं,
पर उसने स्वीट स्मेल ऑफ़ सक्सेस बहुत बार देखी है।
सबसे बुरी बात यह है कि अपोलो वाला शो बहुत अच्छा गया था।
-लोगों ने मुझे पसंद किया। -पता है।
उन्हें अच्छा लगा क्योंकि मैं वहाँ जाकर बोलने लगी।
-चुटकुले सुनाने लगी। -कहना क्या चाहती हो?
यही तो मेरी ख़ूबी है, सूज़ी।
मेरा हर कामयाब शो याद करो,
वे बने-बनाए, तैयार किए शो नहीं, बल्कि वे जो वाकई लाजवाब थे।
वह शो याद आ रहा है जिसमें टल्ली होकर छाती दिखाई थी।
-सोफ़ी लेनन शोकेस। -अब भी दुख होता है।
लेकिन लाजवाब था, है न?
पेनी पैन वाला शो।
उससे मेरी शादी और ज़िंदगी की खुशियाँ बर्बाद हो गईं।
-ज़बरदस्त सेट था। डेट्रॉइट। -कैन्सस सिटी।
-न्यू ऑरलियन्स। -मर्टल बीच।
और अपोलो। ये सारे शो बेमिसाल हैं।
-ऐसे शो जो सिर्फ़ मैं ही कर सकती हूँ। -सही कहा।
-सूज़ी। -मिरियम।
-पता है मेरी ख़ासियत क्या है? -तुम्हारी विनम्रता?
नहीं। जब अपने असली रूप में होती हूँ।
तो मैं अपना "असली रूप" दिखाने के लिए इंतज़ार क्यों करूँ?
-उन्होंने ऐसा न करने दिया तो? -करने देंगे।
स्टेज पर अपने असली रूप में होना चाहती हूँ।
-ऐसा ही होगा! -नहीं, सुनो।
अगर मुझे एस्थर और ईथन को हफ़्तों के लिए छोड़कर जाना है,
अगर उनके जन्मदिन न मना पाऊँ, असली और नकली,
उनके स्कूल के कार्यक्रम न देख पाऊँ,
तो लिपस्टिक वाले बेकार चुटकुले सुनाने के लिए ऐसा नहीं करूँगी।
अगर मुझे ऐसा करना है,
तो मैं हमेशा वही बोलूँगी जो मैं बोलना चाहती हूँ।
अपने हर शो में मैं कुछ कहूँगी।
हाँ। ठीक है।
ज़ाहिर है कि यही मकसद है,
पर अगर शाय बाल्डविन या पीट बून जैसे लोगों के लिए
ओपनिंग करनी है, तो रूम सर्विस वाले चुटकुले सुनाने पड़ेंगे।
-तो अब मुझे ओपनिंग एक्ट नहीं करने। -क्या?
मैं वही शो करूँगी जहाँ मैं खुलकर बोल सकूँ।
-मिज... -लेनी भी यही करता है।
वह अलग बात है। वह लेनी ब्रूस है।
तो मुझे लेनी ब्रूस बनाओ। मुझे भी मशहूर बनाओ।
-कैसे, अगर तुम्हें बुक भी नहीं करवा सकती? -पता नहीं।
तुम मेरी मैनेजर हो, तुम संभालो।
मिरियम, मैं समझ रही हूँ, सच में।
पर हम दोनों जानते हैं कि इस कारोबार में ऐसा नहीं होता।
तो कारोबार में बदलाव लाते हैं।
एक बार मेरे पापा ने मुझसे कहा था,
"अगर तुम्हें आवाज़ उठानी है, तो सोच-समझकर बोलना।"
वह यहूदी विरोधी नाज़ियों की बात कर रहे थे।
हमेशा यही बात करते हैं।
दो नाज़ी एक बार में गए, एक ने पूछा, "तुम्हारा टैक्स कौन संभालता है?"
पर आवाज़... शुक्रिया।
पर आवाज़ उठाना बहुत दमदार बात है।
हो सकता है कि वह अंधेरे में छिपी किसी चीज़ पर रोशनी डाल दे।
हो सकता है कि वह उठकर जा रहे बंदों को बैठने पर मजबूर कर दे।
हाँ, बैठो!
वह लोगों का नज़रिया बदल सकती है,
जिससे लोगों के तौर-तरीके बदल सकते हैं,
पर अगर आप मुँह बंद रखेंगे, तो वह कुछ नहीं कर सकती।
यह कमबख्त सबक बखूबी सीख लिया!
शुक्रिया और गुड नाइट।
संवाद अनुवादक शीला सिजिन मैथ्यूज़
रचनात्मक पर्यवेक्षक जनक कविरत्न